వీసా ఆంక్షలు, ఆర్థికసర్వే ఫలితం
 
ముంబై,:  పార్లమెంటులో ప్రవేశ పెట్టిన ఆర్థికసర్వే ఇన్వెస్టర్లకు రుచించలేదు. నిఫ్టీ సూచి 8600 దిగువన ముగిసింది. ఆర్థికసర్వేలో 2017జిడిపి వృద్ధి 6.5శాతంగా ఉం టుందని ప్రకటించడమే ఇందుకుకీలకం. ఐటిరంగ షేర్లలో భారీ పతనం కూడా మార్కెట్ల నష్టాలకు కారణం అయింది. డొనాల్ట్‌ట్రంప్‌ ప్రభుత్వం అమెరి కన్‌ కాంగ్రెస్‌లో హెచ్‌1బి వీసా విధానాన్ని సమీక్షించాలని బిల్లు ప్రవేశపెట్టడంతో ఐటి రంగషేర్లు కుదేలయ్యాయి.
ఈ బిల్లు ఆమోదం పొందితే వీసాదారులకు కనీస వేతన పరిమితి ప్రస్తుతం ఉన్న 60వేల డాలర్ల నుంచి 1.30 లక్షల డాలర్లుకు పెరుగుతుంది. బిఎస్‌ఇ సెన్సెక్స్‌ 194 పాయింట్ల దిగువన 27,656 పాయింట్లవద్ద స్థిరపడితే నిఫ్టీ 50సూచి 8561 పాయింట్లవద్ద స్థిరపడింది. 71 పాయింట్లు దిగ జారింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 1.1శాతం చొప్పున క్షీణించాయి.ఆర్థిక సర్వేప్రకారంచూస్తే జిడిపి వృద్ధి పెద్దనోట్ల రద్దు కారణంగానే తగ్గింది. వీటికితోడు అమెరికా హెచ్‌1బి వీసా నిబంధనలు సంక్లిష్టం చేయడం కూడా మరొక కారణంగా మారిందని జియోజిత్‌ బిఎన్‌పి పరిభాస్‌ ఆర్థికసేవల సంస్థ అధిపతి వినోద్‌నాయర్‌ అన్నారు. ఐటిరంగ షేర్లు 3.2శాతం దిగజారాయి. మొత్తం ఆన్ని సూచీలకంటే అధ్వాన్నంగా ముగిసాయి. ఇంట్రాడేలో కూడా భారీ నష్టాలు చవిచూసింది. ఇక అన్ని ఐటికంపెనీలషేర్లు ప్రతికూలంగానే ముగి సాయి. టిసిఎస్‌ 4.6శాతం, టెక్‌మహీంద్ర, హెచ్‌సి ఎల్‌టెక్‌, విప్రో, ఇన్ఫోసిస్‌ వంటివి 2-.4.3శాతం ముగిసాయి. ఐడియాసెల్యులర్‌ రెండోరోజు కూడా 12శాతం పెరిగింది. చివరినిమిషం వరకూ పెరు గుతూనే ఉంది. బిఎస్‌ఇలో 110.35రూపాయలు గా ముగిసింది. సోమవారం 29శాతం పెరిగింది.
భారతి ఇన్‌ఫ్రాటెల్‌ 52వారాల కనిష్టం 283కు చేరింది. ఇక లాభాల్లో ముగిసన సంస్థల్లో పవర్‌ గ్రిడ్‌, ఐటిసి, బజాజ్‌ ఆటో, ఎల్‌అండ్‌టి వంటివి సెన్సెక్స్‌లో పెరిగితే టిసిఎస్‌ గెయిల్‌, అదానిపోర్టు లు, సన్‌ఫార్మా వంటివి వెనకబడ్డాయి. టాటా మోటార్స్‌ 1.5శాతం దిగజారింది. జాగ్వార్‌ ల్యాండ్‌రోవర్‌ 6436 వాహ నాలను చైనాలో రీకాల్‌ చేస్తున్నట్లు ప్రకటించడమే ఇందుకు కీలకం. అమె రికాలో పర్యాటకులపై ప్రకటించిన ఆంక్షలకారణంగా ఆసియా మార్కెట్ల లో షేర్లుదిగజారాయి. డొనాల్డ్‌ట్రంప్‌ ఇన్వెస్టర్లను స్వదేశానికి రప్పించుకోవ డం ఇందుకు మరొక కారణంగా మారింది. యూరోపియన్‌ మార్కెట్లు కూడా మంగళవారం స్థిరంగా నడి చాయి. యూరోపియన్‌ స్టాక్స్‌ 600 సూచి 0.08శాతం ఎగువన ముగిసింది. అంతకు ముందురోజుకంటే ఒకటిశాతంపెరిగింది. జపాన్‌ బయటి ప్రాంత ఆసియా పసిఫిక్‌షేర్లు 0.5శాతం దిగజారాయి. జపాన్‌నిక్కీ 1.7శాతం క్షీణించింది.